Ribe Stifts Adresseaviser, 1845-07-30
Indenlandske Efterretninger. J Mandags afgik fra Kbhavn omtrent 90 Medlemmer af Studenter-Sangforeningen (den hele Forening tæller omtrent 120 Medlemmer) med et kongeligt Dampskib til Skanderborg, for ved deres Nærværelse og Sang at forskjønne Afdækningen af Mindestøtten for Frederik den Sjette. Til denne Fest har den geniale Hartmann componeret en meget smuk Cantate, Ordene af Andersen. Fædrel." fik det besynderlige, tilvisse meget ubetimelige Jndfald at nedlægge en formelig Protest imod, at denne Reise skulde tillægges den Mening, at den foretages af Veneration for Frederik den 6tes Minde, hvorimod det kun skulde være, fordi Deeltagerne kunne gjøre en behagelig Reise gratis. Herpaa replicerede naturligviis "Berlingske, og der er derved opstaaet en høist ubehagelig Skandale. Studenter Sangforeningen, eller rettere, de Medlemmer, som deeltage i Touren, have nu gjort en Ende paa denne forargelige Strid ved saavel i "Berlingske som i Fædrelandet at erklære, at de ikke vedkjende sig de dem underlagte Motiver for Deeltagelsen i denne Fest. Selskabet er kun stiftet for Musikkens Skyld, og kun for dens Skyld foretage de Reisen. Frederik den 6te faaer sig da saaledes en Mindestøtte, og han har tilvisse fortjent den meer end Christian den 5te og Frederik den 5te, hvis Støtter kneise paa Kjøbenhavns skjønneste Pladse. (Loll. Falst. Av.) Glimrende kan vel den Lykke kaldes, som vor Landsmand, Hofminaturmaler Joh. Møller, har gjort i Paris, idet ikke blot Udstillings-Comiteen har tilkjendt ham sin Guldmedaille for det udstillede Miniaturportrait af vor Konge, og Hs. Maj. de Franskes Konge modtaget ham hædrende i en lang Privataudients: men endog de første franske Malere, som Delaroche o. A., saavelsom de offentlige kunstkritiske Organer, have indrømmet ham Fortrinet for alle franske Miniaturmalere. Jsær istemmer Pecho francais Kunstnerens Roes og fremstiller den danske, ved Hr. Møller repræsenterede, Miniaturmaleri-Skole som Mønster for sine Landsmænds Studium: en Mening, der overalt i det kunstneriske Publicum synes at møde Tiltrædelse. Hr. Møller, hvis Helbred har lidt Paris under Climaets Jndflydelse, maa atter søger tilbage til Nordens Luft og agter i Efteraaret igjen at indtræffe i Danmark. (Aalb. A.) For at gjøre os et tydeligt Begreb om vor Landsmandinde Dandserinden Jfr. Grahns Stilling forTiden i Udlandet og hvilken Værd man sætter paa bendes Talent, meddele vi Følgende efter "Morning Chronicle". - J Løverdags otte Dag blev der paa den italienske Opera i London, mellem Operaen Anna Bolena og Balletten Esmeralda givet en Forestilling, som ikke har sin Mage i Skuepladsens Aarbøger. Det var en paa de quatre, der blev dandset saaledes som ingen paa de qvatte nogensinde før er bleven dandset; thi de fire dandsende Damer vare Taglioni, Carlotta Grist, Cerito og Grahn. Enhver af dem er bleven beragtet som en lysende Stierne, der til enhver Tid var tilstrækkelig til at opfylde Theatrets Horizont med sin Glands alene: men her vare de forsamlede i en Konstellation af useet Glands og Skjønhed. De vakkre Rivalinder følte, at denne forenede Kunstpræstation var en Kamp, der fordrede den yderste Anstrængelse af alle deres Kræfter, og aldrig er dette skeet med større Energi eller med større Virkning. Naar den ene af dem havde fuldendt et Parti, som vidnede om forhavsende Behændighed, eller udfoldet en fortryllende, Ynde, syntes det bifald, som lød fra alle Sider, at indgyde den næste Lyst og Jver til at udføre noget endnu Smukkere, og da man endelig saae deres feagtige Skikkelser, flyvende med en Hurtighed, som Øiet næppe kunde følge, samlede i skjønne Stillinger og Bevægelser, og fremstillende et rørende billede, hvorom ingen Beskrivelse kan give nogen Forestilling, gav Tilskuernes Enthusiasme sig Luft i Jubel og Akklamation, medens Blomsterkrandsene, som fløi ned fra Logerne, gav Skuepladsen Udseende af en Blomsterhave. (B. T.)